Прэзентацыі моў размеркаваны па паралелях: у кожнай паралелі адначасова адбываюцца 17 прэзентацый у розных аўдыторыях, так што наведвальнік заўжды мае магчымасць выбраць, на прадстаўленне якой мовы пайсці. Агульным лікам паралеляў 6, і, такім чынам, за дзень Фестывалю кожны можа пазнаёміцца з 6 мовамі. Выбар досыць складаны, але каб яго палегчыць, падчас адкрыцця Фестывалю прэзентатары зробяць кароткія анонсы ўсіх расповедаў (анонсы можна прачытаць яшчэ і на старонцы Мовы і лекцыі; гл. таксама расклад на старонцы Дзе і калі).